Σύνθεση ερωτηματολογίου Αστρονομίας σχετικά με τις φάσεις και την έκλειψη της Σελήνης με ένταξη πολλαπλών αναπαραστάσεων
Creators: name: Τσιριγώτη, Εμμανουηλία Νικολάου
Publisher: name: Aristotle University of Thessaloniki
Year: 2024
Subjects: ερωτηματολόγιο αστρονομίας
αναπαραστάσεις
μοντέλα
astronomy questionnaire
representations
models

description: Το ενδιαφέρον της έρευνας για την αστρονομία στην εκπαίδευση έχει οδηγήσει στην ανάπτυξη και εγκυροποίηση ερωτηματολογίων ως εργαλεία για την ανίχνευση εναλλακτικών αντιλήψεων, τη συνδρομή τους σε μαθησιακά αποτελέσματα κ.ά.. Στην παρούσα εργασία παρουσιάζεται η διαδικασία σύνθεσης ενός νέου ερωτηματολογίου με αντικείμενο τις φάσεις και την έκλειψη της Σελήνης, το οποίο απευθύνεται σε μαθητές δευτεροβάθμιας εκπαίδευσης και εστιάζει στη σύνδεση μεταξύ μοντέλων και φαινομένων αστρονομίας. Καινοτόμο στοιχείο του ερωτηματολογίου αποτελεί η επεξηγηματική εισαγωγή των μοντέλων που διαθέτει, με σκοπό να διερευνηθεί σε ποιο βαθμό η ρητή επεξήγηση των μοντέλων συμβάλλει στη νοηματοδότηση φαινομένων αστρονομίας, αφού δεν μπορούμε να θεωρήσουμε δεδομένο ότι οι μαθητές αντιλαμβάνονται την αντιστοιχία του μοντέλου με το πραγματικό φαινόμενο. Στη συνέχεια σχεδιάστηκε διδασκαλία μίας διδακτικής ώρας με σκοπό να ελεγχθεί σε ποιο βαθμό μπορεί μία διδακτική παρέμβαση να συμβάλλει στην περαιτέρω εννοιολογική κατανόηση των φαινομένων αστρονομίας, τα οποία διαπραγματεύονται στο ερωτηματολόγιο. Το ερωτηματολόγιο δημιουργήθηκε με τη βοήθεια σχεδιαστικών αρχών έτσι όπως διαμορφώθηκαν μέσα από τη βιβλιογραφική ανασκόπηση ερευνών υπαρχόντων ερωτηματολογίων και ερευνών για τις αναπαραστάσεις και τα μοντέλα. Η εφαρμογή πραγματοποιήθηκε σε μαθητές Γ’ Γυμνασίου και Α’ Λυκείου, δύο σχολείων της Θεσσαλονίκης. Τα αποτελέσματα έδειξαν ότι η επεξήγηση των μοντέλων βοηθάει ως ένα βαθμό τους μαθητές να αντιλαμβάνονται την αντιστοιχία των στοιχείων των μοντέλων με τα πραγματικά στοιχεία των φαινομένων που αναπαριστούν. Επιπλέον, από τα ευρήματά μας, βγαίνει το συμπέρασμα ότι κρίνεται απαραίτητη η συμβολή μίας διδακτικής παρέμβασης με στόχο τη βελτίωση των μαθησιακών αποτελεσμάτων.
description: The interest in research on astronomy in education has led to the development and validation of questionnaires as tools for detecting alternative conceptions and assisting in learning outcomes, among other purposes. This paper presents the process of composing a new questionnaire focusing on the phases and eclipse of the Moon, aimed at secondary education students, emphasizing the connection between models and astronomical phenomena. An innovative feature of the questionnaire is its explanatory introduction to the models it contains, designed to investigate the extent to which the explicit explanation of the models contributes to the meaningful understanding of astronomical phenomena, given that we cannot assume students inherently understand the correspondence between the model and the actual phenomenon. Subsequently, a one-hour instructional session was designed to examine to what extent a teaching intervention can further contribute to the conceptual understanding of the astronomical phenomena addressed by the questionnaire. The questionnaire was created using design principles derived from a literature review of existing questionnaires and research on representations and models. The implementation took place with third-year middle school and first-year high school students from two schools in Thessaloniki. The results indicated that the explanation of the models helps students to some extent in understanding the correspondence of the models' elements with the actual elements of the phenomena they represent. Furthermore, our findings conclude that a teaching intervention is deemed necessary to improve learning outcomes.